**Legyesbénye Község Önkormányzata Képviselő-testületének 1/2025. (I. 24.) önkormányzati rendelete**

**a köztisztviselői törvény végrehajtásával kapcsolatos helyi szabályokról**

[1] A Bekecsi Közös Önkormányzati Hivatalnál jogviszonyban álló köztisztviselők tevékenységüket a településen élő lakosság érdekében, ezen felül az önkormányzat által létrehozott egyes költségvetési szervek tekintetében is végzik.

[2] A képviselő-testület saját hatáskörben eljárva el tudja ismerni a hivatalban dolgozók munkáját és adott esetben rendezni az esetleges bérfeszültségeket, melynek eszköze az illetményalap felemelése, valamint az illetménykiegészítés alkalmazásának lehetősége, mely szabályozás növeli a köztisztviselők lojalitását, csökkenti a bérfeszültségeket és pozitív hatással van a hivatali munkavégzésre.

[3] Legyesbénye Község Önkormányzatának Képviselő-testülete Magyarország 2025. évi központi költségvetéséről szóló 2024. évi XC. törvény 78. § (3) bekezdés b) pontjában és a közszolgálati tisztviselőkről szóló 2011. évi CXCIX. törvény 232/A. §-ában, a 234. § (3) b) pontjában és (4) bekezdésében, a 237. §-ában foglalt felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

(1) E rendelet hatálya a Bekecsi Közös Önkormányzati Hivatal (a továbbiakban: Hivatal) köztisztviselőire, ügykezelőire terjed ki.

(2) A rendelet előírásait a 3. és 4. § kivételével a polgármesterre is alkalmazni kell.

**2. §**

A Hivatal köztisztviselői számára a Közszolgálati Tisztviselők Napja, július l-je munkaszüneti nap.

**3. §**

(1) A képviselő-testület a Hivatalban foglalkoztatott köztisztviselők részére illetménykiegészítést állapít meg.

(2) Az illetménykiegészítés mértéke:

*a)* felsőfokú iskolai végzettségű köztisztviselő esetén alapilletményének 20%-a,

*b)* érettségi iskolai végzettségű köztisztviselő esetén alapilletményének 20%-a.

**4. §**

A Bekecsi Közös Önkormányzati Hivatalban foglalkoztatott köztisztviselők illetményalapját 2025. évben 80.000,-Ft-ban állapítja meg.

**5. §**

(1) A képviselő-testület vissza nem térítendő juttatásként

*a)* rendkívüli pénzbeli szociális támogatást

*b)* temetési segélyt,

*c)* egészségügyi juttatásként szemüveg vásárláshoz hozzájárulást biztosít.

(2) A képviselő-testület visszatérítendő juttatásként illetményelőleget biztosít.

(3) Az (1) és (2) bekezdésben biztosított juttatások mértékét, feltételeit, az elbírálás, elszámolás rendjét a Jegyző Közszolgálati Szabályzatban állapítja meg.

(4) A rendeletben megállapított juttatások fedezetét a tárgyévre a képviselő-testület az önkormányzat éves költségvetésében határozza meg és biztosítja.

**6. §**

Ez a rendelet a kihirdetését követő napon lép hatályba.

**7. §**

A rendelet rendelkezéseit 2025. január 1. napjától kell alkalmazni.

**8. §**

Hatályát veszti a köztisztviselői törvény végrehajtásával kapcsolatos helyi szabályokról szóló 2/2024.(II.20.) önkormányzati rendelet.

|  |  |
| --- | --- |
|  Lengyelné Dr. Bús Zita Barta Csilla  |  Barta Csilla |
|  polgármester jegyző |  jegyző |

Záradék:

A rendelet 2025. január 24. napján kihírdetve.

 Barta Csilla

 jegyző

Általános indokolás

A helyi önkormányzat rendeletben egységesen valamennyi felsőfokú és középfokú iskolai végzettségű köztisztviselőnek a tárgyévre illetménykiegészítést állapíthat meg, amelynek mértéke Bekecsi Közös Önkormányzati Hivatalban a felsőfokú végzettségű köztisztviselő esetében az alapilletményének 20%-a, középfokú végzettségű köztisztviselő esetében az alapilletményének 20%-a. A rendelet megalkotása azért szükséges, mert az illetménykiegészítést mindig az adott évre vonatkozólag kell megállapítani. Az illetménykiegészítés folyamatosan, minden évben tervezésre kerül a költségvetésben. Az illetménykiegészítés fenntartása hozzájárul ahhoz, hogy a köztisztviselők illetménye versenyképes maradjon.

Indokolt az önkormányzati rendelet megalkotása annak érdekében, hogy a köztisztviselők jelenlegi illetménye 2025. január 1-jétől fenntartható legyen. Továbbá amennyiben nem alkotná meg 2025. január 1-től a képviselő-testület az önkormányzati rendeletet, úgy az illetményalap 38.650 Ft-ra esne vissza, így a köztisztviselők anyagi megbecsülése is jelentősen sérülne.

Részletes indokolás

**Az 1. §-hoz**

személyi hatályt megállapító rendelkezés

**A 2. §-hoz**

július 1. köztisztviselők napját megállapító rendelkezés

**A 3. §-hoz**

illetménykiegészítés mértékét megállapító rendelkezés

**A 4. §-hoz**

illetményalap összegét megállapító rendelkezés

**Az 5. §-hoz**

juttatásokat felsoroló rendelkezés

**A 6–8. §-hoz**

hatályba léptető és hatályon kívül helyező rendelkezések